પુરાણો મુજબ જોવા જોઈઅે તો અત્રિ ઋષિનાં પત્ની અનસૂયાજીની ગણતરી સતી શિરોમણિમાં થાય છે. માતા અનસૂયાની પવિત્રતાનાં દર્શન અાજે પણ થાય છે. માગશર માસમાં હેમંત ઋતુ ચાલતી હોય છે. હેમનો એક અર્થ થાય છે બરફ. અા માસમાં અને અા ઋતુમાં ઠંડીનો પ્રાદુર્ભાવ વધે છે. શરીર અકડાઈ જાય છે. સૂર્યદેવનો તાપ પણ બહુ મંદ લાગે છે. સૂર્યનારાયણનાં કિરણો માગશર માસમાં વાંકાં પડવાં લાગે છે. માગશર માસની ઠંડી હોવા છતાંય સૂર્યદેવના અલ્ટ્રાવાયોલેટ કિરણ પોતાના ગુણ બતાવે છે. જેથી મનુષ્ય ઠંડીના પ્રભાવથી બચતાં શીખે. માગશર માસ દ્વારા અાપણને શીખવા મળે છે કે દરેક મનુષ્યઅે સૂર્યની જેમ વ્યવહાર કરવો જોઈઅે. જ્યારે માગશરની ઠંડીમાં ઉષ્મારૂપી ગરમીની જરૂર હોય ત્યારે પોતાનાં તેજસ્વી કિરણોનું દાન કરવું જોઈઅે. અાયુર્વેદ તથા ઋગ્વેદની કેટલીક ઋચામાં જણાવ્યું છે કે જે મનુષ્ય માગશર માસમાં ઠંડાં પાણીથી સ્નાન કરે છે તે મનુષ્યમાં બળ, બુદ્ધિ બહુ સતેજ બને છે. તેની યાદશક્તિ બહુ વધે છે. પરંતુ સબૂર. જેણે કદી ઠંડાં પાણીથી નહાવાની ટેવ પાડી ન હોય તેવા મનુષ્યે અા પ્રયોગ કરવો નહીં.